**Қазақстан Республикасы Цифрлық даму, инновациялар және аэроғарыш өнеркәсібі министрлігі**

**Аэроғарыш комитетінің**

**2019 ж. 31 қазандағы**

**№ 86/НҚ бұйрығымен Бекітілді**

«ҰЛТТЫҚ ҒАРЫШТЫҚ ЗЕРТТЕУЛЕР МЕН ТЕХНОЛОГИЯЛАР ОРТАЛЫҒЫ» АКЦИОНЕРЛІК ҚОҒАМЫНЫҢ

ДИРЕКТОРЛАР КЕҢЕСІ ТУРАЛЫ ЕРЕЖЕ

Алматы қ., 2019 жыл

**1. ЖАЛПЫ БӨЛІМ**

 1. Осы «Ұлттық ғарыштық зерттеулер мен технологиялар орталығы» акционерлік қоғамының Директорлар кеңесі туралы ереже (әрі қарай – Ереже) «Акционерлік қоғамдар туралы» Қазақстан Республикасы Заңына (әрі қарай – Заң), Азаматтық кодекске, Қазақстан Республикасының басқа да жарғылары мен нормативті құрықтық актілеріне сәйкес әзірленді.

 2. Осы Ереже «Ұлттық ғарыштық зерттеулер мен технологиялар орталығы» акционерлік қоғамының Директорлар кеңесінің (әрі қарай – Директорлар кеңесі) мәртебесін, оның құзіретін, оның мүшелерін сайлау тәртібін, Директорлар кеңесі мүшелерінің құқықтары мен міндеттерін белгілейді.

 3. Ұлттық ғарыштық зерттеулер мен технологиялар орталығы» акционерлік қоғамының (әрі қарай – Қоғам) Директорлар кеңесі Қоғам қызметіне жалпы басшылықты іске асырады, Заңмен және Қоғамның Жарғысымен, Қоғамның Жалғыз акционері - Қазақстан Республикасы Цифрлық даму, инновациялар және аэроғарыш өнеркәсібі министрлігі Аэроғарыш комитетінің ( әрі қарай – Жалғыз акционер) – айырықша құзіретіне жатқызылған мәселелерді шешуден басқасы.

4. Директорлар кеңесі өзінің функциясын Қазақстан Республикасының заңнамаларына, Қоғам Жарғысына, Қоғамды корпоративтік басқару кодексіне, осы Ережеге және басқа да Қоғамның ішкі құжаттарына сәйкес іске асырады.

5. Қоғамның Директорлар кеңесінің қызметі Қоғамның Жалғыз акционерінің мүдделерін барынша сақтау және іске асыру, Қоғам қызметіне жауапкершілік қағидалары негізінде құрылады.

6. Қоғамның Директорлар кеңесі Жалғыз акционердің алдында өз қызметінің толық ашықтығын қамтамасыз етеді.

7. Ешқандай тұлға (немесе тұлғалар тобы) Директорлар кеңесі шешімін қабылдауға шексіз құқыққа ие болмау тиіс.

8. Директорлар кеңесінің төрағасы өз міндеттерін тұрақты негізде іске асырады. Директорлар кеңесінің басқа мүшелері (әрі қарай – Директорлар) қажеттілігіне қарай құзіреттерін жүзеге асырады.

2. ДИРЕКТОРЛАР КЕҢЕСІНІҢ ҚҰЗІРЕТІ МЕН ФУНКЦИЯЛАРЫ

9. Директорлар кеңесінің айырықша құзіретіне төмендегі мәселелер жатады:

1) Қоғам қызметінің басым бағыттарын және Қоғамның даму стратегиясын айқындау немесе Қазақстан Республикасының заңнамалық актілерінде қаралған жағдайларда Қоғамның даму жоспарын бекіту;

2) орналастырылатын (іске асыралатын) оның ішінде, жарияланған акциялар саны шегінде орналастыралатын акциялардың саны, оларды орналастыру тәсілі мен құны туралы шешім қабылдау, Заңның 18 бабы 1 тармағының екінші және үшінші тармақшаларында қаралған жағдайлардан басқасы;

3) орналастырылған акцияларды немесе басқа да құнды қағаздарды, олардың сатып алу бағасымен сатып алу туралы шешім қабылдау;

4) Қоғамның жылдық қаржылық есебін алдын ала бекіту;

5) Директорлар кеңесінің комитеттері туралы ережелерді бекіту;

6) Қоғамның облигациялары мен еркін құнды қағаздарын шығару шарттарын белгілеу, сондай-ақ оларды шығару туралы шешім қабылдау;

7) атқарушы органның сандық құрамын, құзіреті мерзімін белгілеу, Қоғам Басқармасы төрағасының орынбасарлары мен Қоғам Басқармасы мүшелерін сайлау, сондай-ақ олардың құзіретін мерзімінен бұрын тоқтату;

8) Қоғам Басқармасы төрағасының орынбасарлары мен Қоғам Басқармасы мүшелерінің лауазымдық айлықақысы көлемін және еңбекті төлеу мен сыйақы беру шарттарын белгілеу;

9) Ішкі аудит қызметінің сандық құрамын, құзіреті мерзімдерін белгілеу, оның басшысы мен мүшелерін тағайындау, сондай-ақ олардың құзіретін мерзімінен бұрын тоқтату, Ішкі аудит қызметінің жұмыс тәртібін, лауазымдық айлықақысы көлемін және еңбекті төлеу мен сыйақы беру шарттарын белгілеу;

10) Корпоративтік хатшының құзіреті мерзімін белгілеу, сондай-ақ оның құзіретін мерзімінен бұрын тоқтату, Корпоративтік хатшының лауазымдық айлықақысы көлемін және еңбекті төлеу мен сыйақы беру шарттарын белгілеу;

11) қаржылық есептілікке аудит жасағаны үшін аудиторлық ұйым қызметінің, сондай-ақ Қоғамның акцияларын төлеуге берілген немесе ірі келісімнің мәні болып табылатын мүліктің нарықтық құнын бағалаушының төлемі көлемін анықтау;

12) Қоғамның ішкі қызметін реттеуші құжаттарды бекіту (Қоғам қызметін ұйымдастыру мақсатында атқарушы орган қабылдайтын құжаттардан басқасы), оның ішінде Қоғамның құнды қағаздарына аукциондар мен жазылу жүргізу шарттары мен тәртібін белгілейтін ішкі құжаттар;

13) Қоғамның филиалдары мен өкілеттіктерін құру туралы шешім қабылдау, олар туралы ережені бекіту;

14) басқа заңды тұлғалардың акцияларының он және одан да көп пайызын (жарғылық капиталдағы қатысу үлесін) Қоғамның сатып алуы (адалауы) туралы шешім қабылдау;

15) акцияларының он және одан да көп пайызы (жарғылық капиталдағы қатысу үлесі) Қоғамға жататын заңды тұлғаның акционерлердың (қатысушылар) жалпы жиналысы құзіретіне жатқызылған қызметі мәселелері бойынша шешім қабылдау;

16) жеке капиталының он және одан да көп пайызын құрайтын шамаға Қоғам міндеттемелерін көбейту;

17), Қоғам және оның қызметі туралы қызметтік, коммерциялық және басқа да заңмен қорғалатын құпияны құрайтын ақпаратты айқындау;

18) ірі келісімдер және Қоғамның мүддесі бар келісімдер жасасу туралы шешім қабылдау, Заңның 36 бабы 1 тармағы 17-1 тармақшасына және 73 бабы 3-1 тармағына сәйкес Қоғамның Жалғыз акционері қабылдайтын шешімдерден басқасы;

19) Жалғыз акционердің айырықша құзіретіне жатпайтын, Заңда және (немесе) Қоғам Жарғысында қаралған мәселелерден басқасы.

10. Директорлар кеңесі:

1) Қоғам қызметінің стратегиялық мақсаттарын анықтайды және ұзақ мерзімді болашақтағы негізгі бағдарларын белгілейді;

2) Қоғамның атқарушы органының (әрі қарай – Басқарма) қызметіне бақылау жүргізеді.

11. Директорлар кеңесі Заңмен және Қоғам Жарғысымен оның құзіретіне жатқызылған басқа да мәселелерді шешуге құқылы.

 12. Директорлар кеңесі Қоғамның ішкі қызметін реттеуші құжаттар тізбесін бекітеді, осы Ереженің 1 қосымшасына сәйкес, Қоғам қызметін ұйымдастыру мақсатында Басқарма қабылдайтын құжаттардан басқасы.

13. Директорлар кеңесінің айырықша құзіретіне жатқызылған мәселелер Басқарма төрағасының немесе Қоғамның басқа да лауазымдық тұлғаларының шешіміне берілуі мүмкін емес.

14. Директорлар кеңесі, Қоғам Жарғысына сәйкес Қоғамның Басқармасы төрағасының құзіретіне берілген мәселелер бойынша шешім қабылдауға, сондай-ақ Қоғамның Жалғыз акционері шешімдеріне қайшы келетін шешім қабылдауға құқылы емес.

15. Директорлар кеңесі өзінің қызметін бағалау тетіктерін әзірлеуге, Қоғамның Директорлар кеңесі мүшелерінің қызметін бағалау әдістері мен критерийлерін құруға, үнемі қайта қарауға құқылы.

3. ДИРЕКТОРЛАР КЕҢЕСІН ҚАЛЫПТАСТЫРУ ЖӘНЕ ҚҰРЫЛЫМЫ

 16. Директорлар кеңесі мүшелерін сайлау, құзіреті мерзімдері Заңмен, Жарғымен және осы Ережемен белгіленеді.

17. Директорлар кеңесінің мүшелері үштен кем болмауы тиіс. Директорлар кеңесінің сандық құрамын Қоғамның Жалғыз акционері белгілейді.

Директорлар кеңесі мүшелерінің үштен бірінен кем емес саны Тәуелсіз директорлар болуы тиіс

18. Директорлар кеңесінің мүшелерін Қоғамның Жалғыз акционері үш жыл мерзімге дейін сайлайды.

Директорлар кеңесінің құрамына 6 жылдан артық мерзімге сайлау, Директорлар кеңесінің сапалық құрамын жаңарту қажеттілігін есепке ала отырып, ерекше қарауға жатады.

19. Бір тұлға Директорлар кеңесінің құрамына қатарынан тоғыз жылдан артық сайлана алмайды.

Тоғыз жылдан артық мерзімге сайлау айырықша жағдайларда рұқсат етіледі, мұндай кезде тоғыз жыл аяқталған соң Директорлар кеңесіне мұндай адамды сайлау жыл сайын өтуі тиіс.

20. Директорлар кеңесінің құрамына кандидаттар туралы құжаттар Жалғыз акционерге ұсынылуы тиіс, ол Жалғыз акционерге сайлау туралы сенімді ақпараттық шешім қабылдауға мүмкіндік береді.

21. Директорлар кеңесі құрамына кандидаттардың тиісті жұмыс жәжірибесі, білімі, біліктілігі, салалық, іскерлік ортада оң жетістіктері және мінсіз мінездемесі болуы тиіс, ол Жалғыз акционер мен Қоғам мүддесі үшін Директорлар кеңесінің міндеттері орындау мен тиімді жұмысын ұйымдастыруға қажетті.

22. Директорлар кеңесі мүшелерінің құзіреті мерзімі бүкіл Директорлар кеңесінің мерзіміне сәйкес келеді және жаңа Директорлар кеңесін сайлау туралы Жалғыз акционердің шешім қабылдауы кезінде аяқталады.

23. Директорлар кеңесінің мүшесі болып төмендегілер сайлана алмайды:

1) жоғары білімі жоқтар;

2) заңмен белгіленген тәртіпте өтелмеген немесе алынбаған сотты болуы;

3) аталған тұлға басшылық еткен уақытта банкрот болып жарияланған немесе консервацияға ұшыраған, еріксіз жойылған деп танылған басқа заңды тұлғаның басшысы болған адам банкрот болып жарияланған немесе консервацияға ұшыраған, еріксіз жойылған күннен бастап бес жыл іщінде;

Аталған талап еріксіз тарату немесе акцияларын еріксіз сатып алу, немесе басқа заңды тұлғаны консервация жасау туралы шешім қабылданған күннен, банкрот деп танылған уақыттан бастап бес жыл бойын қолданылады.

24. Директорлар кеңесінің төрағасы, Директорлар кеңесі мүшелерінің жабық, жалпы санының көпшілік дауысымен сайланады, егер Қоғам жарғысымен басқалай шарттар қаралмаған болса.

Директорлар кеңесі өзінің Төрағасын Директорлар кеңесі мүшелерінің жалпы санының көпшілік дауысымен кез келген уақытта қайта сайлауы мүмкін.

25. Директорлар кеңесінің төрағасы Директорлар кеңесінің жұмысын ұйымдастырады, мәжілістерін жүргізеді, сондай-ақ Қоғам Жарғысында қаралған басқа да функцияларды атқарады.

Директорлар кеңесінің төрағасы болмаған жағдайда, оның функциясын Директорлар кеңесінің шешімі бойынша Директорлар кеңесінің бір мүшесі орындайды.

26. Қоғам Басқармасының төрағасы өзінің өкілеттігін тапсырғанға дейін Директорлар кеңесінің төрағасы болып сайлана алмайды.

4. ДИРЕКТОРЛАР КЕҢЕСІ МҮШЕЛЕРІНІҢ ҚҰҚЫҚТАРЫ МЕН МІНДЕТТЕРІ

27. Директорлар кеңесінің мүшелері құқылы:

1) Қазақстан Республикасының қолданыстағы заңнамалары мен Жарғыда қаралған тәртіпте Директорлар кеңесінің мәжілісін шақыруға (шақыруды талап етуге);

2) Директорлар кеңесі қарайтын мәселелер бойынша өз ойын білдіруге (Директорлар кеңесі қабылдаған шешіммен келіспеген жағдайда, Директорлар кеңесінің мүшесі өз пікірін жазбаша түрде мазмұндауға құқылы (ерекше пікір);

3) Директорлар кеңесі мәжілістеріне қатысуға, Директорлар кеңесінің бекітілген күн тәртібі бойынша қаралатын мәселелерді талқылауға;

4) Қоғамның кез келген құрылымы мен қызметтерінен Қоғам қызметіне қатысты ақпарат алуға;

5) Директорлар кеңесіне жазбаша хабарлау жолымен өзінің өкілеттігін мерзімінен бұрын тоқтатуға;

6) күн тәртібіндегі мәселелер бойынша Директорлар кеңесінің мәжілісінде ерекше пікірін хаттамаға енгізуге;

7) Қазақстан Республикасынық қолданыстағы заңнамасында және Жарғыда қаралған басқа да құқықтар.

28. Қоғам жарғысына және қолданыстағы заңнамаға сәйкес Директорлар кеңесінің мүшелері басқа да құқықтарға ие.

29. Директорлар кеңесінің мүшелерінің міндеттері:

1) өзінің міндеттеріне адал болу;

2) Жалғыз акционер мен Қоғамның мүдделеріне қажетті ықтияттықта әрекет ету және Қоғам мүддесі жолында дұрыс шешім қабылдау;

3) Директорлар кеңесінің мәжілістеріне қатысу;

4) Қоғамның қызметі туралы өзіне белгілі болған құпияны жаймау;

30. Директорлар кеңесінің мүшесі, Қоғамның Директорлар кеңесінің рұқсаты берілмеген болса, Қоғаммен бәсекелес кәсіпорын қызметіне құрылтайшылық жасауға немесе қызметіне қатысуға құқылы емес.

31. Директорлар кеңесінің мүшелерінің басқа ұйымдарың басқарушы лауазымдарын қоса атқаруы (қоғамдың бірлестіктер, кәсіподақ, саяси партиялардан басқасы) тек Директорлар кеңесінің келісімімен рұқсат етіледі (мемлекеттік қызметкер болып табылатын Директорлардан басқасы).

32. Директорлар кеңесінің мүшелері Директорлар кеңесінің немесе Қоғамның басқа да басқару органдарының шешім қабылдауына әсерін тигізгені үшін тікелей немесе жанама сыйақы алуға құқылы емес.

**5. ДИРЕКТОРЛАР КЕҢЕСІ ЖАНЫНДАҒЫ КОМИТЕТТЕР**

33. Директорлар кеңесінің жанынан Комитеттер құрылуы мүмкін, олардың құзіретіне аудит, стратегиялық жоспарлау, қатерлерді басқару, кадрлар мен сыйақылар, сондай-ақ Қоғамның ішкі құжаттарында қаралған басқа да мәселелерді қарау кіреді. Қажет болған жағдайда, инвестициялық шешімдер қабылдаудың тиімділігін арттыру мақсатында, Директорлар кеңесінің жанындағы Комитеттердің бірінің құзіретіне Қоғамның инвестициялық қызметіне байланысты мәселелер беріледі, оны қарау Директорлар кеңесінің құзіретіне жатады. Комитеттің сандық құрамы 3 (үш) адамнан кем болмайды.

34. Комитеттердің болуы Директорлар кеңесінің құзіреті шеңберіндегі қабылданған шешімдер үшін Директорлар кеңесінің мүшелерін жауапкершіліктен босатпайды.

35. Комитеттер Директорлар кеңесі мәжілісінің қарауына дейін неғұрлым маңызды мәселелер бойынша жан-жақты талдау жасау мен ұсыныстар дайындау үшін құрылады. Комитеттер қарайтын мәселелер бойынша қорытынды шешімді Директорлар кеңесі қабылдайды.

36. Директорлар кеңесі, өзінің функцияларын орындауға тиімді ықпал ету үшін, қажет жағдайда,төмендегідей Комитеттер құруға құқылы:

Стратегия және қаржы жөніндегі комитет;

Ішкі аудит жөніндегі комитет;

Кадрлар және сыйақы жөніндегі комитет.

37. Барлық Комитеттердің қызметі Директорлар кеңесі бекіткен ішкі құжаттармен реттеледі, оған Комитет мүшелерінің саны, құзіреті, сайлау тәртібі, Комитет жұмысының тәртібі, сондай-ақ олардың мүшелерінің құқықтары мен міндеттері туралы ережелер кіреді. Жалғыз акционер Комитеттер туралы ережемен таныса алады.

38. Комитеттің жұмысын ұйымдастыру үшін, Комитет немесе Директорлар кеңесі Қоғам қызметкерлері арасынан Комитет хатшысын тағайындайды. Комитет хатшысы Комитеттің мәжілісін дайындауды, мәжілістерге материалдар жинау мен оларды жүйелеуді, Комитеттің мәжілісін өткізу туралы Комитет мүшелеріне және шақырылған тұлғаларға уақтылы материалдар, мәжілістің күн тәртібін, күн тәртібі бойынша материалдарды ұсынуды қамтамасыз етеді, Комитет шешімдерінің хаттамасын дайындайды, сонымен қатар, барлық тиісті материалдардың әрмен қарай сақталуын қамтамасыз етеді.

39. Директорлар кеңесі Комитеттер құру туралы шешім қабылдайды, Комитеттер құрамын, мерзімдері мен құзіретін белгілейді.

Комитет кәсіби білімі бар, құзіретті, Комитетте жұмыс істеу тәжірибесі бар Директорлар кеңесі мүшелерінің ішінен таңдалған мамандардан тұрады. Комитеттер құрамын қалыптастыру кезінде болашақ мүдделер қақтығысының болуы назарға алынады. Комитеттер төрағалары, кәсіби құзіреттерімен қатар, Комитет жұмысын тиімді ұйымдастыру үшін ұйымдастырушылық және көшбасшылық қаситеттерге, жақсы коммуникативтік дағдыға ие болуы тиіс. Қоғам Басқармасының төрағасы Комитет мүшесі бола алмайды.

40. Директорлар кеңесі және оның Комитеттері, белгіленген тәртіпте, тиісті жылға Қоғам бюджетінде қаралған қаражаттар шеңберінде сыртқы сарапшылар мен кеңесшілер қызметін пайдалана алады

41. Комитеттер өз жұмыс жоспарын бекітеді (күнтізбелік жыл басталғанға дейін), жоспар Директорлар кеңесімен келісіледі, онда мәжілістерде қаралатын мәселелер тізбесі және өткізілетін күні көрсетіледі. Комитеттер мәжілісін өткізу кезеңділігі – жылына 4 мәжілістен кем емес. Комиеттер мәжілісі тікелей қатысу немесе сырттай түрде өткізілуі мүмкін, хаттама рәсімделеді. Комитеттер мәжілісін өткізу үшін қолайлы жағдай жасау және шығындарды азайту мақсатында Комитет мүшелерінің техникалық байланыс құралдары арқылы қатысуына рұқсат етіледі.

42. Комитет төрағалары өз қызметі туралы есеп дайындайды және жылдық қызметінің қорытындалары туралы Директорлар кеңесінің алдында есеп береді. Директорлар кеңесі өзі белгілеген кез келген мерзімде Комитеттерден ағымдағы қызмет туралы есеп сұрай алады.

**6. ДИРЕКТОРЛАР КЕҢЕСІ МҮШЕЛЕРІНІҢ ЖАУАПКЕРШІЛІГІ**

43. Директорлар кеңесінің мүшелері өздерінің құқықтары мен міндеттерін іске асыру барысында Қоғам мүддесі жолында әрекет етуі тиіс, Қоғамға қатысты өзінің құқықтары мен міндеттерін адал және парасатты атқаруы қажет.

44. Қоғамның Директорлар кеңесінің мүшелері өздерінің кінасынан (әрекетсіздігінен) болған, Қоғамға тигізген шығындары үшін Қоғам алдында, Қазақстан Республикасының қолданыстағы заңнамаларына сәйкес жауап береді.

Мұнда, Қоғамның Директорлар кеңесінде Қоғамға шығын келтірген шешімге қарсы дауыс берген, дауыс беруге қатыспаған мүшелер жауапкершілікке тартылмайды.

45. Директорлар кеңесі мүшелерінің хауакершілігі негіздері мен көлемін анықтау кезінде, мәселе үшін маңызы бар істің барысы мен басқа да жағдайлар назарға алынуы тиіс.

46. Осы бөлімнің ережелеріне сәйкес, жауаптылар бірнеше адам болған жағдайда, олардың Қоғам алдындағы жауакершілігі бірдей болады.

47. Қоғам немесе Жалғыз акционер Қоғамға келтірілген шығындардың орнын толтыру туралы, Директорлар кеңесінің мүшесіне қатысты сотқа жүгінуге құқылы.

48. Директорлар кеңесі Жалғыз акционермен тиісті диалогты қамтамасыз етуге жауап береді.

49. Директорлар кеңесі, өз қызметін тоқтатқан Директорлар кеңесі құрамындағы бұрынғы Директорлардың Қоғам туралы ішкі (қызметтік) ақпаратты жаймауы бойынша мерзім белгілейді.

**7. ДИРЕКТОРЛАР КЕҢЕСІ МҮШЕЛЕРІНІҢ ӨКІЛЕТТІГІН ТОҚТАТУ**

50. Қоғамның Жалғыз акционері Директорлар кеңесінің барлық мүшелерінің немесе жекелеген мүшелерінің өкілеттігін мерзімінен бұрын тоқтатуға құқылы.

51. Директорлар кеңесі төрағасының және мүшелерінің өкілеттігін тоқтату үшін төмендегі жағдайлар негіз бола алады:

1) Директорлар кеңесі мүшесінің әрекетімен Қоғамға маңызды шығындар келтіру;

2) Қоғамның іскерлік беделіне нұқсан келтіру;

3) қасақана қылмыстық іс жасау;

4) Қоғамның қатысуымен келісім жасауға өзінің мүделілігін жасыру;

5) өзінің міндеттерін адал атқармау;

6) Қоғам жарғысының ережелерін, сондай-акционерлік қоғамдар туралы заңнамалар нормаларын бұзу, оның ішінде Қоғам шығаратын құнды қағаздар айналымына катысты.

7) Директорлар кеңесінің хабарынсыз, Қоғамның Жарғысында тікелей белгіленген – Қоғамның Жалғыз акционерінің хабарынсыз, басқа шаруашылық қоғамдарда және басқа да заңды тұлғаларда басқару органдарында қатысуы туралы ақпаратты жасыру (қоғамдық, кәсіподақ және саяси партияларға қатысудан басқасы);

8) Қоғам есебіндегі мүліктен жеке пайда табу, (Заңмен, Жарғымен және Қоғамның басқа да құжаттар мен шешімдерімен жеке пайда табуға рұқсат етілгендерден басқасы);

9) Директорлар кеңесінде жұмыс атқарған кезінде Қоғаммен бәсекелес қоғамдар мен басқа да коммерциялық ұйымдарға құрылтайшылық;

52. Директорлар кеңесі мүшелерінің өкілеттілігі басқа негіздемелер бойынша да тоқтатылуы мүмкін.

53. Жеке бастамашылығы бойынша Директорлар кеңесі мүшесінің өкілеттілігін мерзімінен бұрын тоқтату Директорлар кеңесінің жазбаша хабарламасы негізінде іске асырылады.

Директорлар кеңесінің мұндай мүшесінің өкілеттігі Директорлар кеңесінің аталған хабарламаны алған уақыттан бастап және Қоғамның Жалғыз акционері тиісті шешім қабылдаған кезден тоқтатылады.

8. ДИРЕКТОРЛАР КЕҢЕСІНІҢ МӘЖІЛІСТЕРІ

54. Директорлар кеңесінің мәжілістерін дайындау және өткізу бойынша Директорлар кеңесі ішкі жосықтарға сүйенеді.

Бұл жосықтар Директорлар кеңесі қызметінің барлық қажетті параметрлерін регламенттуі тиіс.

55. Директорлар кеңесінің мәжілістері қажет болған жағдайларға қатысты өткізіледі, бірақ үш айда бір реттен кем емес.

56. Директорлар кеңесінің мәжілістерін тікелей қатысу немесе сырттай түрде өткізу қаралған, мұнда нақты дауыс беруді өткізуді таңдау негізделеді.

57. Директорлар кеңесінің нақты қатысу мәжілістері неғұрлым тиімді болып табылады.

Нақты қатысу мәжілістері Қоғамның қызметі бойынша аса маңызды, негізгі, стратегиялық мәселелерді қарау және шешім қабылдау кезінде міндетті болып саналады.

Мұндай мәселелердің нақты тізімін Директорлар кеңесі бекітеді.

58. Ерекше жағдайларда Директорлар кеңесінің мәжілісін өткізудің екі түрі біріктірілуі мүмкін.Ол Директорлар кеңесі мүшелерінің біреуінің немесе бірнешеуінің (30% артық емес) Директорлар кеңесінің мәжілісіне қатысу мүміндігінің болмауы, Мұндай жағдайда Директорлар кеңесінің жоқ мүшесі мәселелерді талқылауға техникалық құралдар пайдалану арқылы қатыса алады және өзінің пікірін жазбаша түрде ұсынуы тиіс.

59. Директорлар кеңесінің мәжілісін Директорлар кеңесінің төрағасы өзінің бастамасымен немесе Қоғам Басқармасы төрағасының бастамасымен, сондай-ақ Директорлар кеңесінің кез келген мүшесінің, Ішкі аудит қызметінің талабы бойынша шақырады.

60. Директорлар кеңесінің шақыру туралы талап Директорлар кеңесінің Төрағасына тиісті жазбаша хабарлама жолдау арқылы ұсынылады, онде Директорлар кеңесі мәжілісінің ұсынылатын күн тәртібі көрсетіледі.

61. Директорлар кеңесінің мәжілісін Директорлар кеңесінің төрағасы немесе Қоғам Басқармасы төрағасы (Директорлар кеңесінің төрағасы мәжілісті шақыруға қарсы болған жағдайда) шақыру туралы талап түскен уақыттан 10 күннен кешіктірмей шақырады.

Директорлар кеңесінің мәжілісіне аталған талапты қойған түлға міндетті түрде шақырылады.

62. Директорлар кеңесінің мүшелеріне Директорлар кеңесі мәжілісін өткізуден 3 күн бұрын оның өткізілуі туралы хабарланады.

Хабарлама хаттар, жеделхаттар, телефонограммалар жіберу жолымен іске асырылады.

Мәжіліс өткізу туралы Директорлар кеңесінің шешіміне қол қойып танысу жазбаша хабарламаға теңестіріледі.

Директорлар кеңесінің мүшесі Директорлар кеңесінің мәжілісіне қатысу мүмкіндігі болмайтынын алдын ала хабарлауға міндетті.

Кейінге қалдыруға болмайтын жағдайларда, Директорлар кеңесінің мәжілісі жедел түрде, Директорлар кеңесі мүшелеріне жазбаша хабарлама жасалмай-ақ өткізілуі мүмкін.

63. Директорлар кеңесінің төрағасы Директорлар кеңесінің мәжілісін шақырады және онда төрағалық етеді, мәжілістердің жұмысын, хаттамалар жүргізілуін ұйымдастырады.

Директорлар кеңесінің төрағасы жоқ болған жағдайда, оның функцияларын Директорлар кеңесінің шешімімен Директорлар кеңесінің бір мүшесі атқарады.

64. Директорлар кеңесі заңды күшке ие, егер онда Директорлар кеңесінің сайланған мүшелерінің жартысынан кем емес мүшелері қатысса.

Егер, Директорлар кеңесінің мүшелері Жарғыда қаралған жартысынан кем болса, Қоғамның Жалғыз акционері жедел түрде Қоғамның Директорлар кеңесінің жаңа құрамын сайлауы тиіс.

65. Директорлар кеңесінің мәжілісіндегі шешімдер мәжіліске қатысып отырған Директорлар кеңесі мүшелерінің көпшілік дауысымен қабылданады.

Директорлар кеңесінің мәжілісінде мәселелерді шешу кезінде Директорлар кеңесінің әрбір мүшесі бір дауысқа ие. Директорлар кеңесінің бір мүшесінің екіншісі үшін дауыс беруіне рұқсат етілмейді.

66. Директорлар кеңесінің қарауына шығарылған мәселе бойынша мүдделі Директор аталған мәселе бойынша талқылауға және дауыс беруге қатыспайды, ол туралы Директорлар кеңесінің хаттамасында тиісті жазба жасалады.

67. Директорлар кеңесі мүшелерінің тең дауысы алған жағдайында Директорлар кеңесі төрағасының дауысы шешуші болып табылады.

68. Тікелей қатысу түрінде өткен мәжілістегі Директорлар кеңесінің шешімі хаттамамен рәсімделеді, хаттама мәжіліс өткен уақыттан үш күннен кешіктірілмей жасалады.

Хаттамада төмендегілер көрсетіледі:

1) Қоғамның атқарушы органының толық атауы және орналасқан жері;

2) мәжілісті өткізу күні, уақыты және орны;

3) мәжіліске қатысқан тұлғалар туралы мәліметтер;

4) мәжілістің күн тәртібі;

5) мәжіліске қатысушылар баяндамаларының негізгі тезистері;

6) дауыс беруге қойылған мәселелер және олардың қорытындылары;

7) қабылданған шешімдер;

8) Директорлар кеңесінің шешімі бойынша басқа да мәліметтер.

Хаттама, сондай-ақ, басқа да ақпараттардан тұруы мүмкін.

69. Директорлар кеңесі мәжілісінің хаттамасына мәжіліске төрағалық еткен адам қол қояды, ол және Қоғамның Корпоративтік хатшысы хаттаманың дұрыс толтырылуына жауап береді.

70. Директорлар кеңесінің қарауына шығарылған мәселелер бойынша сырттай дауыс беру жолымен (сауалнама жолымен) Директорлан кеңесінің шешімі қабылдануы мүмкін.

71. Сырттай дауыс беру Директорлар кеңесін шақыруға бастама жасауға құқылы тұлғалардың бастамасымен жүргізіледі.

Сырттай дауыс беру туралы талап Директорлар кеңесінің төрағасына (ол сырттай дауыс беруге қарсы болған жағдайда – Қоғамның атқарушы органына) жазбаша түрде ұсынылады және дауыс беруге қойылған анық және бірмағыналы калыптастырылған болуы тиіс.

72. Сырттай дауыс беру жүргізу кезінде дауыс берудің бірыңғай нысаны мен сырттай дауыс беруге қойылған мәселелер (мәселе) дауыс беру туралы талап келіп түскен күннен соң бес күннен кешіктірілмей Директорлар кеңесінің барлық мүшелеріне жіберіледі.

73. Бюллетень төмендегілерден тұрады:

1) Қоғамның толық атауы;

2) мәжіліс өткізу бастамашысы туралы мәлімет;

3) дауыс беруге арналған бюллетеньдерді ұсынудың соңғы күні;

4) дауыс беруге қойылған анық және бірмағыналы калыптастырылған мәселелер (мәселе);

5) «иә», «жоқ» және «қалыс қалды» сөздерімен білдірілген, дауыс беру нұсқалары;

6) бюллетеньді толтыру тәртібі бойынша түсіндірме.

74. Белгіленген мерзімде алынған бюллетеньдерде кворум болған жағдайда, сырттай дауыс беру арқылы шешім қабылданған деп танылады.

75. Директорлар кеңесінің сырттай мәжілісінің шешімі жазбаша түрде рәсімделеді, Директорлар кеңесі мүшелерінен келіп түске бюллетеньдер қоса тігіледі және оған Директорлар кеңесінің төрағасы (ол қарсы болған жағдайда – Қоғам Басқармасының төрағағы) және Корпоративтік хатшы қол қояды.

Шешім рәсімделген күннен кейін жиырма күн ішінде, шешімді қабылдауға негіз болған бюллетендер көшірмесімен қоса Директорлар кеңесінің мүшелеріне жіберілуі тиіс.

 76. Корпоративтік хатшы Директорлар кеңесі мүшелерінің талабы бойынша мәжіліс хаттамасын және сырттай дауыс беру жолымен қабылданған шешімді танысу үшін ұсынуға және (немесе) Қоғамның өкілетті қызметкері қол қойған және Қоғамның мөрі басылған хаттама мен шешімнің көшірмесін беруге тиісті.

77. Директорлар кеңесі мәжілісінің хаттамасы және сырттай дауыс беру жолымен қабылданған Директорлар кеңесінің шешімі Қоғамның мұрағатында сақталады.

Директорлар кеңесі қабылдаған барлық маңызды шешімдер, мысалы ірі келісімдерді мақұлдау сияқты стенограммалар Қоғамда сақталады.

**9. ДИРЕКТОРЛАР КЕҢЕСІНЕ СЫЙАҚЫ БЕРУ ТӘРТІБІ**

78. Қазақстан Республикасының заңнамаларына, Қоғам Жарғысына, Қоғамды корпоративтік басқару кодексіне сәйкес, барлық қызығушылық танытқан тұлғалар үшін Қоғам Директорлар кеңесі мүшелерінің сыйақысы көлемі туралы мәліметті ашып көрсетеді.

79. Өздерінің міндеттемелерін орындау кезеңінде Директорлар кеңесінің мүшелеріне сыйақы Қоғамның Жалғыз акционерінің шешімі бойынша төленеді.

Директорлар кеңесінің мүшелеріне сыйақы көлемін белгілеу және төлеу тәртібі Қоғамның Жалғыз акционерінің айырықша құзіретіне жатады.

80. Қоғам Басқармасының төрағасы, егер ол Директорлар кеңесіне сайланған болса, Қоғамды корпоративтік басқару кодексіне, Қоғамның Директорлар кеңесі туралы ережеге сәйкес, Директорлар кеңесіндегі жұмысы үшін сыйақы алмайды.

81. Қоғам Басқармасының төрағасына лауазымдық айлықақы белгіленеді және Қоғамның басшы қызметкерлеріне айлықақы төлеу және сыйақы беру ережесіне, Қоғамның Басқармасы туралы және Қоғамның басқа да ішкі нормативтік құжаттарына сәйкес, Қоғамның Жалғыз акционерініе шешімі негізінде сыйақы беру шарттары белгіленеді.

82. Директорлар кеңесінің мүшелеріне сыйақы беру, Директорлар кеңесі мүшелерінің мемлекеттік қызметкер болып саналатын мүшелерінен басқасына, Қоғамның Директорлар кеңесінің мүшесі міндеттерін орындағаны үшін жылдық сыйақы ретінде іске асырылады, оның көлемін Жалғыз акционер белгілейді. Мұнда Қоғаммен еңбек шарты жасалуы тиіс және Қазақстан Республикасының заңнамасына сәйкес өткен қаржылық жыл қорытындылары бойынша Қоғам табыс алуы қажет.

Қоғамның Директорлар кеңесінің мәжілістеріне, директорлың тұрғылықты жерінен басқа орындарда өткен мәжілістерге шығуына байланысты Тәуелсіз директорлың шығындарына (жол жүру, пәтер жалдап, қона үйде тұру, тәуліктік шығындар) өтемақы төленеді.

Шығындарға өтемақы төлеу Қоғамның ішкі құжаттарында қаралған іссапар шығындарын өтеу нормалары шегінде жүргізіледі.

83. Директорлар кеңесінің мүшесі мерзімінен бұрын өкілеттігін тоқтатқан жағдайда, жұмыстар қорытындысы бойынша жылдық сыйақы Қоғамның Директорлар кеңесінің міндеттерін атқарған нақты күндеріне пропорционалды реттеуге жатады.

**10. ҚОРЫТЫНДЫ ЕРЕЖЕЛЕР**

84. Егер Қазақстан Республикасының заңнамасы және (немесе) Жарғы өзгеруі нәтижесінде Ереженің жекелеген нормалары оған қарсы келсе, Ережеге өзгерістер енгізгенге дейін Ереженің осы нормалары күшін жояды, Қоғамның лауазымды тұлғалары мен қызметкерлері Қазақстан Республикасының нормативті құқықтық актілерін және (немесе) Жарғыны басшалаққа алады.

85.Жалғыз акционер күшін жойған деп танығанда немесе жаңа редакциядағы Директорлар кеңесі туралы Ереже бекітілсе осы Ереже өз әрекетін тоқтатады.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«Ұлттық ғарыштық зерттеулер мен

технологиялар орталығы»

акционерлік қоғамының

Директорлар кеңесі туралы ережеге

1 қосымша

«Ұлттық ғарыштық зерттеулер мен технологиялар орталығы»

акционерлік қоғамының (әрі қарай – Қоғам) Директорлар кеңесі

бекітетін, Қоғамның ішкі құжаттарының тізбесі

1. Қоғамның даму жоспары және оның орындалуы туралы есеп;
2. Қатерлерді басқару бойынша жосықтарды реттеуші ішкі құжат;
3. Басқарма төрағасының орынбасарларының, Басқарма мүшелерінің, Ішкі аудит қызметінің, корпоративтік хатшының қызметі тиімділігін бағалау жүйесі (KPI);
4. Қоғамдағы корпоративтік қақтығыстап мен мүдделер қақтығысын реттеу туралы ереже;
5. Қоғамның есеп саясаты;
6. Қоғамның ақпаратты ашуы туралы ереже;
7. Қызметтік, коммерциялық және басқа да заңмен қорғалатын құпияны құрайтын, Қоғам немесеоның қызметі туралы ақпарат;
8. Қоғамның ұйымдық құрылымы және қызметкерлерінің жалпы саны;
9. Басшы қызметкерлердің, Қоғамның басқарма мүшелерінің еңбек ақысы және сыйақы беру шарттары;
10. Қоғам қызметкерлерінің қызметтік іссапарлары туралы ереже;
11. Қоғам қызметкерлеріне сыйақы беру,материалдық көмек көрсету, лауазымдық айлықақысына төлемдер мен қосымша ақы белгілеу ережелері;
12. Қоғам қызметкерлеріне тәртіптік жаза қолдану ережелері;
13. Қоғамның бос орындарына тұруға кандидаттарды іріктеу ережелері;
14. Қоғам қызметкерлерін аттестаттау ережелері;
15. Негізгі қаражаттарды, материал емес құндылықтардысондай-ақ өндірістік қызметте пайдаланылмайтын тауарлы-материалдық құндылықтарды Қоғам теңгерімінен шығару бойынша нұсқаулық;
16. Қоғамның филиалдары мен өкілдіктері туралы ереже;
17. Директорлар кеңесінің алдағы жылдағы жұмыс жоспары;
18. Қоғамның Директорлар кеңесінің комиттері туралы ереже;
19. Қоғам басқармасы туралы ереже;
20. Қоғамның Ішкі аудит қызметі туралы ереже;
21. Қоғамның Ішкі аудит қызметінің алдағы жылдағы жұмыс жоспары;
22. Қоғамның корпоративтік хатшысы туралы ереже;
23. Қазақстан Республикасының заңнамаларымен Директорлар кеңесінің құзіретіне жатқызылған басқа да ішкі құжаттар.